Sag om, hvorvidt der er bevismæssig klarhed over eksistensen af fordring, og om pantebrev dermed vil kunne danne grundlag for udlæg, jf. retsplejelovens § 478, stk. 1, nr. 6
Ret: Retten i Roskilde (1. instans)
Faggruppe: Fogedsag — Almindelig fogedsag
Sagsemner: Fogedret proces;
Pengekrav;

RETTEN I ROSKILDE

Den 20. november 2008 kl. 12:00 blev fogedretten sat i juristernes mødelo-
kale af Dommer.

Der blev foretaget FS 10-6585/2008

BRF Kredit A/S
Klampenborgvej 205
2800 Lyngby
mod
Modpart 1
Adresse 1
By 1
og
Modpart 2
Adresse 1
By 1

Ingen indkaldt eller mødt.

Det tidligere fremlagte var til stede.

Det skyldige beløb blev opgjort således:
Sagen opgjort til 666.194,53 kr.
Retsafgift betales af rekvirenten, jf. kendelse. -4.000,00 kr.
Ialt 662.194,53 kr.

Fogedretten afsagde sålydende

Kendelse

Ejendommen beliggende Adresse 2, By 2 tilhørende skyld-nerne blev den 7.
marts 1990 solgt på tvangsauktion. Rekvirenten, der var 1. prioritetspanthaver
med et pantebrev opr. stort kr. 800.000,00, blev højest-bydende med et bud på
kr. 540.000,00. Rekvirentens tilgodehavende blev på auktionsdagen opgjort til
kr. 925.688,70. Rekvirenten forsynede den 2. maj 1990 pantebrevet med
følgende påtegning "Panteretten i henhold til nærvæ-rende pantebrev kvitteres
hermed til aflysning af tingbogen". Pantebrevet er den 27. juli 1990 af
tinglysningskontoret påført stemlet "AFLYST".

Rekvirenten har ikke i forbindelse med pantebrevets aflysning i tingbogen
taget forbehold om at gøre den personlige fordring gældende mod skyldner-
ne, desuagtet at rekvirenten frit har kunnet udforme kvitteringspåtegningen.
Rekvirenten har trods fogedrettens opfordring hertil ikke fremlagt dokumen-
tation for, at kravet på restgælden umiddelbart efter auktionen blev gjort
gældende overfor skyldnerne, og ej heller at der løbende er fremsendt breve
om gælden til skyldnerne.

STD074607-S02-ST010104-K234-T2-L03-M14-\R23



Side 2/2

På denne baggrund finder fogedretten henset til retspraksis, herunder Ø.L.K.
19. februar 2008 i kære 22. afd. nr. B-70-08 (UfR 2008.1280 Ø), at skyld-
nernes personlige gældsansvar i følge pantebrevet ikke fremstår med den til
fuldbyrdelse ved fogedretten fornødne klarhed. Der er således ikke er en så-
dan bevismæssig klarhed over eksistensen af rekvirentens fordring, at pan-
tebrevet vil kunne danne grundlag for udlæg, jf. retsplejelovens § 478, stk. 1,
nr. 6.

Henset til sagens resultat må rekvirenten bære sagens omkostninger, hvorfor
retsafgiften fratrækkes den tidligere opgjorte fordring.

Derfor bestemmes:

Rekvirenten, BRF Kredit A/S' begæring om udlæg mod skyldnerne, Modpart
1 og Modpart 2, afvises.

Rekvirenten bærer egne omkostninger i sagen.

Sagen sluttet.
Fogedretten hævet.

Dommer

STD074607-S02-ST010104-K234-T2-L03-M14-\R23